Viborger Samler, 1840-01-21
Efterat Sjællands Biskop Mynster dernæst havde holdt en kort Tale, fulgte Afsyngelsen af følgende andet Vers af samme Psalme: Med Taarer vi Farvel Dig sige: Men salig Du, som her var tro. Gud Glæde Dig i Himmerige, Dit Liv var Daad, Din Løn er Ro Saa stig vort Haab fra Sorg og Savn Til Himlens Fred i Jesu Navn! Derefter udbragdes det høie Liig i Liigvognen, og Processionen tog sin Begyndelse gjennem de foreskrevne Gader, hvis Bygninger alle vare oplyste. Gaderne, vare belagte med et Lag Sand, hvorved Lyden af Hestenes Hovslag og Hjulenes Bevægelse dæmpedes og en usædvanlig dump Lyd frembragdes, hvis Jndtryk forøgede, ved den almindeligt herskende Taushed. J Spidsen af Processionen reed en Eskadron af Hestgarden; derefter fulgte Kammerfoureren til Hest med Heroldstaven; 23 med 2 Heste forspændte Sørgevogne, i hvilke Riddere af Elephanten sad, samt andre til første Klasse henhørende Personer og Storkors af Danebrogen, hvoriblandt ogsaa den russiske Minister, Baron Nicolay; Kammerherre, Oberst Berger, der blev fulgt af en Afdeling parviis ridende Herrer, hørende til anden og tredie Klasse i Rangen. Umiddelbart efter denne første ridende Afdeling fulgte Enkedronningens og den høisalige Konges Eqvipager med de foreskrevne Omgivelser. J en temmelig lang Afstand derfra saae man den kongelige Liigvogn bevæge sig frem; den herskende Stilhed blev til enkelte Øieblikke afbrudt ved Officierernes Commando til at vise den Forevigede den sidste Militairhonneur, men den indtraadte atter med fordoblet Virkning efter Ophør af Commanden og Geværernes Klirren. Kisten stod frit paa den med 8 Heste forspændte Liigvogn med dens mange Omgivelser og de 24 Voxfakler, der bleve baarne af Contoirchefer, Justitsraader, Kammerraader og Cancelliraader. Umiddelbart efter Liigvognen fulgte den anden ridende Afdeling, anført af Kammerherre Joachim Levetzau. Derpaa saae man Kongen i en med 8 Heste forspændt Eqvipage, med dens mange foreskrevne Omgivelser; den regjerende Dronnings Eqvipage; Kronprindsen; Prinds Ferdinand; Hertugen af Glücksborg; Prindsesse Julianes Eqvipage, samt Landgreven af Hessen. Processionen sluttede med en Eskadron af Hestgarden og en liden Afdeling Husarer. – Da den Høisaliges Liig nærmede sig Gammeltorv, blev der fra Volden med 2de Raketter, givet Signal, at Klokkeringningen skulde standses, og da Liget nærmede sig (Kl. 10 3/4 Vesterport, standsede Liigvognen, medens der fra Volder blev afsjunget det skjønne, af Digteren H. P. Holst forfattede Farvel." Sangen, hvortil Weyse havde componeret en herlig Musik, blev udført af et Chor af over 200 Mandfolk af alle Classer; den kunde høres langt fra, og gjorde den meest gribende Virkning. Strax efterat Liigvognen var kommen, gjennem Porten, vendte Choret sig om til den modsatte Side og gjentog de sidste Stropher af Sangen. Omtrent 20 Min, anvendte Processionen til at passere forbi ethvertsomhelst Punct. Gaderne vare hist og her bestrøede med Grønt og Blomster, og de ved Nyhavn henlagte kongelige Jagter, de vare oplyste af korsdannede Lamper, gave Kanonsalut, da Liget passerede forbi. Da hele Processionen havde naaet forbi Acciseboden udenfor Vesterport, gaves Kongesalut med Minutskud fra Volden. Som Over-Hofmarskal ved Høitideligheden fungerede Kammerherre Grev Ahlefeldt, da Sygdom hindrede Over-Hofmarskal Haxthausen i at være tilstede. Premier-Marskalker vare Kammerjunkerne Reedtz og von der Maase, Second-Marskalker Capitain i Sø-EtaS. L. Tuxen og Major i 1ste jydske Jnfanteri-Regiment Hedemann. Processionen udenfor Kjøbenhavn.